Muutettu ehdotus: Euroopan parlamentin ja neuvoston asetus avusta köyhyyteen liittyvien sairauksien (HIV/aids, malaria ja tuberkuloosi) torjumiseksi kehitysmaissa (komission EY:n perustamissopimuksen 250 (2) artiklan nojalla esittämä) /* KOM/2003/0167 lopull. - COD 2002/0051 */





Muutettu ehdotus: EUROOPAN PARLAMENTIN JA NEUVOSTON ASETUS avusta köyhyyteen liittyvien sairauksien (HIV/aids, malaria ja tuberkuloosi) torjumiseksi kehitysmaissa (komission EY:n perustamissopimuksen 250 (2) artiklan nojalla esittämä) 2002/0051 (COD) Muutettu ehdotus: EUROOPAN PARLAMENTIN JA NEUVOSTON ASETUS avusta köyhyyteen liittyvien sairauksien (HIV/aids, malaria ja tuberkuloosi) torjumiseksi kehitysmaissa 1. TAUSTAA Ehdotus (KOM(2002)109 lopullinen - 2002/0051(COD)) toimitettiin neuvostolle ja Euroopan parlamentille : // 4. maaliskuuta 2002 Euroopan parlamentin lausunto - ensimmäinen käsittely : // 30. tammikuuta 2003 2. KOMISSION EHDOTUKSEN TARKOITUS Tällä ehdotuksella on tarkoitus korvata neuvoston asetus (EY) N:o 550/97 (HIV:n/aidsin torjuntatoimet kehitysmaissa). Kyseessä on kokonaisvaltainen paketti, joka koskee samanaikaisesti kehitysyhteistyöhön, kauppasuhteisiin sekä kolmen merkittävimmän tartuntataudin eli HIV:n/aidsin, malarian ja tuberkuloosin hoitoon ja ehkäisyyn tarkoitettujen uusien lääkkeiden tutkimustyöhön liittyviä toimia. Ehkäistävissä olevat tartuntataudit, kuten HIV/aids, malaria ja tuberkuloosi, ovat edelleen suuri taakka kehitysmaille ja aiheuttavat syvää inhimillistä hätää ja taloudellisia haittoja. Euroopan yhteisön toimintaohjelmassa kolmea merkittävintä tartuntatautia koskevasta nopeutetusta toiminnasta osana köyhyyden vähentämistä (KOM(2001) 96 lopullinen) asetetaan kauaskantoiset toimintapuitteet, joiden päämäärien saavuttamiseen tarvitaan huomattavasti lisää rahoitusvaroja. Tämän asetuksen nojalla toteutettavien toimien tavoitteena on: * optimoida köyhimpiä väestönosia rasittavien merkittävimpien tartuntatautien torjuntaan tarkoitettujen toimien, palvelujen ja hyödykkeiden vaikutukset * tehdä avainasemassa olevista lääkkeistä kohtuuhintaisia sekä * lisätä merkittävimpiin tartuntatauteihin tarkoitettujen rokotteiden, mikrobilääkkeiden ja innovatiivisten hoitomuotojen tutkimusta ja kehittämistä. Tämän asetuksen täytäntöönpanon edellyttämät rahoituspuitteet merkitsevät aikaisempaan asetukseen verrattuna huomattavaa määrärahalisäystä, joka tarvitaan merkittävimmistä tartuntataudeista aiheutuvan kehitysmaiden taakan pienentämiseksi. EY:n sisäistä ja EY:n sekä muiden avunantajien ja kansainvälisten instituutioiden välistä yhteistyötä koskeva yhteisön politiikka otetaan huomioon. Samalla käytetään hyväksi mahdollisuutta luoda uusia innovatiivisia kumppanuuksia ja osallistua alueellisiin ja maailmanlaajuisiin aloitteisiin silloin kun se on aiheellista ja perusteltua. 3. KOMISSION LAUSUNTO EUROOPAN PARLAMENTIN TARKISTUKSISTA 3.1. Komission hyväksymät tarkistukset Komissio hyväksyi kaikki parlamentin ensimmäisessä käsittelyssä tekemät tarkistukset, lukuun ottamatta rahoituspuitteita, ottaen huomioon, että useimmissa tapauksissa tarkistuksilla vahvistetaan ja selvennetään asetustekstiä muuttamatta keskeisiä tavoitteita. Muilla tarkistuksilla saatetaan ajantasalle komission ehdotuksessa esiintyvät viitteet, mikä on tervetullutta. Asetuksen rahoituspuitteiden osalta Euroopan parlamentti hyväksyi 351 miljoonan euron lisärahoituksen kaudelle 2003-2006, kun komissio oli ehdottanut 300 miljoonaa euroa. Komission vuosittain tekemässä tuoreessa toimintastrategiapäätöksessä (KOM(2003) 83 lopullinen) määriteltiin vuoden 2004 painopistealueet ja otettiin kantaa rahoitusnäkymien laatimiseen vuosille 2005-2006. Euroopan parlamentin tätä asetusta varten hyväksymät rahoituspuitteet ovat sovitettavissa rahoitusnäkymien otsakkeeseen 4 ja erityisesti toimintoperusteisen budjetoinnin toimintalohkojen kehittämiseen suunniteltuun lisärahoitukseen. Näin ollen komissio voi hyväksyä parlamentin ensimmäisessä käsittelyssä esittämän kannan kaikilta osiltaan. 3.2. Muutettu ehdotus EY:n perustamissopimuksen 250 artiklan 2 kohdan nojalla komissio muuttaa ehdotustaan edellä kuvatulla tavalla.